
procedura de declarare, stabilire, calcul şi achitare a taxei speciale de salubrizare în Comuna Macea



Capitolul 1. Definiţii
Art. 1. În cuprinsul prezentului Regulament, expresiile de mai jos au următoarele semnificaţii:
-  beneficiar - persoana fizică sau persoana juridică ce locuieşte, respectiv îşi desfăşoară activitatea pe teritoriul comunei Macea şi care, indiferent de motiv, nu deţine contract de salubrizare,
-	contract - acord de voinţă încheiat între persoanele fizice sau juridice cu operatorul autorizat în vederea prestării serviciului de colectare a deşeurilor menajere,
-	imobil - imobilul sau partea de imobil unde proprietarul, chiriaşul sau utilizatorul cu orice titlu nu deţine contract de salubrizare,
-	operator - persoana juridică ce are în concesiune serviciul de colectare şi transport al deşeurilor menajere pe teritoriul comunei Macea,
-	taxă - taxa specială de salubrizare stabilită prin hotărârea Consiliului Local Macea care se aplică beneficiarilor.

Capitolul 2. Reglementări legale
Art. 2. Potrivit prevederilor art. 484 din Legea nr. 227/2015 privind Codul fiscal, cu modificările şi completările ulterioare, coroborate cu dispoziţiile art. 30 din Legea nr. 273/2003 privind finanţele publice locale, cu modificările şi completările ulterioare, consiliile locale aprobă taxe speciale pentru funcţionarea serviciilor publice locale, create în interesul persoanelor fizice şi juridice, stabilind cuantumul taxelor speciale anuale şi aprobând regulamentul de stabilire a modului de organizare şi funcţionare a serviciilor publice de interes local, pentru care se propun taxele respective.
Art. 3. Potrivit prevederilor art. 26, alin. 2 din Legea serviciului de salubrizare a localităţilor nr. 101/2006, cu modificările şi completările ulterioare, utilizatorii achită contravaloarea serviciului de salubrizare prin:
a)	tarife, în cazul prestaţiilor de care beneficiază individual, pe bază de contract de prestare a serviciului de salubrizare,
b)	taxe speciale, în cazul prestaţiilor de care beneficiază individual fără contract.
Art. 4. Operatorul serviciului public de salubrizare asigură colectarea, transportul şi depozitarea în vederea eliminării, a deşeurilor municipale nepericuloase de la toţi utilizatorii acestui serviciu, persoane fizice şi persoane juridice. Astfel, persoanele care nu au încheiat contracte de prestare a serviciului de salubrizare şi produc la rândul lor deşeuri similare cu cei care au contractat aceste servicii, beneficiază în mod fraudulos de aceleaşi servicii de care beneficiază şi acele persoane care au încheiat contracte pentru aceste servicii, în sensul că şi acele deşeuri sunt colectate şi transportate de către operator. în consecinţă se impune instituirea taxei speciale.

Capitolul 3. Modul de organizare şi funcţionare a serviciului de salubrizare
Art. 5. Modul de organizare şi funcţionare a serviciului de salubrizare este stabilit prin Regulamentul de organizare şi funcţionare al serviciului public de salubrizare al comunei Macea valabil şi Contractul dc delegare a gestiunii serviciului public de salubrizare a comunei Macea, în vigoare.

Capitolul 4. Beneficiarii serviciului public de salubrizare pentru care se instituie taxa specială de salubrizare
Art. 6. (1) Veniturile încasate din taxa specială vor fi evidenţiate distinct în contabilitate şi vor putea fi folosite numai pentru plata serviciilor de salubrizare prestate de către operator în afara unor contracte încheiate cu utilizatorii serviciului de salubrizare sau pentru dezvoltarea serviciului.
(2)	Beneficiarii serviciului public de salubrizare pentru care se instituie taxa specială de salubrizare sunt persoanele fizice şi persoanele juridice care nu au încheiat contract de prestări servicii cu operatorul serviciilor publice de salubrizare a comunei Macea, inclusiv persoanele fizice şi persoanele juridice ale căror contracte au fost denunţate în mod unilateral, conform prevederilor legale, de către operatorul de servicii publice de salubrizare.

Capitolul 5. Procedura de calcul şi de impunere a taxei
Art. 7. (1) Cuantumul taxei speciale de salubrizare, în cazul beneficiarilor persoane fizice fără contract de salubrizare, este de 15 lei/persoană/lună.
(2)	Taxa specială se calculează pentru fiecare persoană care locuieşte cel puţin o lună calendaristică în imobil/apartament. Impunerea taxei speciale se face pentru proprietarul sau chiriaşul titular al contractului de închiriere şi utilizatorul cu orice titlu al imobilului, după caz.
(3)	Numărul de persoane pentru care se face impunerea taxei speciale va fi conform declaraţiei pe propria răspundere a beneficiarului depusă la Compartimentul impozite și taxe.
(4)	În cazul refuzului declarării numărului de persoane, operatorul serviciilor de salubrizare, în colaborare cu Primăria comunei Macea, va stabilii numărul de persoane pentru care se va impune taxa din oficiu, conform prevederilor legale şi a evidenţelor din Primărie.
(5)	Cuantumul taxei speciale de salubrizare în cazul beneficiarilor non-casnici, fără contract de salubrizare, este de:
-	750 lei/tonă plus TVA
-      262 lei/m3 plus TVA 
(6)	Suma totală de plată/lună se calculează înmulţind taxa specială lei/mc cu nr. de mc de deşeuri ridicate şi transportate de operator/lună. Impunerea taxei speciale se face pentru beneficiarul persoană juridică care funcţionează în imobil.
(7)	Cantitatea de deşeuri iniţială folosită la calcul produsă de beneficiarul persoană juridică care funcţionează în imobil se stabileşte prin declaraţia pe propria răspundere a acestuia. În cazul în care beneficiarul care funcţionează în imobil refuză sau nu face declaraţia în termenul solicitat, în calculul iniţial se stabileşte o cantitate de 1 mc de deşeuri/lună, pe care se va stabili taxa din oficiu conform prevederilor legale în vigoare. În toate situaţiile, în lunile următoare, cantitatea de deşeuri reală care va fi utilizată în calculul taxei speciale se va stabili pe baza procesului verbal prezentat la sfârşitul fiecărei luni de operatorul de salubrizare semnat şi de beneficiarul serviciului.
(8)	În cazul în care beneficiarul refuză să semneze procesul verbal, operatorul va solicita prezenţa unui reprezentant al Primăriei comunei Macea, în toate cazurile în care se ridică deşeuri, acesta urmând să certifice evaluarea cantităţii ridicate. Evaluarea se va face utilizând recipienţi standard.
Art. 8. Cuantumul taxei va fi actualizat în fiecare an. Actualizarea se va realiza concomitent cu actualizarea tarifelor aplicate pentru salubrizarea menajeră ce se vor face potrivit reglementărilor legale în vigoare şi vor fi aprobate prin Hotărârea Consiliului Local al comunei Macea.
Art. 9. (1) Taxa, în cuantumul stabilit prin art. 7 din prezentul Regulament, se aplică pentru fiecare beneficiar şi pentru fiecare lună calendaristică.
(2)	Plata taxei de salubrizare se va face lunar, până la data de 10, inclusiv, a lunii următoare celei pentru care se achită, urmând ca începând cu ziua imediat următoare a acestei date şi până la data stingerii sumei datorate, inclusiv, să se calculeze majorări de întârziere de 1% pentru fiecare lună sau fracţiune de lună din cuantumul debitului restant.
(3)	În cazul modificării prevederilor legale se vor modifica corespunzător şi prevederile art. 9 alin. 2.
Art. 10. (1) Aplicarea taxei începe de la data de întâi a lunii următoare identificării beneficiarului şi finalizării procedurilor de comunicare/somare precizate la Cap. 6.
(2) În cazul persoanelor fizice şi juridice a căror contracte au fost denunţate unilateral de operator, aplicarea taxei începe de la data de întâi a lunii următoare datei la care s-a denunţat contractul de prestări servicii şi finalizarea procedurilor de comunicare/somare precizate la Cap. 6.
Art. 11. Aplicarea taxei încetează în prima zi a lunii următoare datei în care beneficiarul a prezentat Compartimentului Taxe şi Impozite din cadrul Primăriei Oraşului Ghimbav contractul încheiat cu operatorul.

Capitolul 6. Procedura de identificare şi stabilire a beneficiarilor taxei speciale de salubrizare
Art. 12. (1) Operatorul serviciului efectuează verificări în teren în vederea depistării şi identificării persoanelor fizice sau juridice beneficiare ale serviciului de salubrizare şi care nu deţin contract de prestări servicii de salubrizare.
(2) În prima săptămână a fiecărei luni operatorul va comunica în scris Primăriei comunei Macea datele de identificare a beneficiarilor.
Art. 13. (1) În cel mult 10 zile lucrătoare Primăria comunei Macea va soma beneficiarii să încheie un contract de colectare a deşeurilor menajere. Termenul acordat prin somaţie este de 5 zile calendaristice.
(2)	În acest termen beneficiarul este obligat să prezinte Primăriei comunei Macea documentele din care să reiasă îndeplinirea obligaţiilor legale de încheiere a unui contract valabil.
(3)	În caz de nerespectare a termenului stabilit prin somaţie reprezentanţii Primăriei comunei Macea aplică sancţiunea conform prevederilor legale pentru nedeţinerea unui contract de salubrizare valabil şi se comunică de îndată Compartimentului Impozite și Taxe a informaţia pentru instituirea taxei speciale. Prin procesul verbal de constatare a contravenţiei se dispune încheierea contractului de salubrizare, respectiv, în cazul în care acesta nu se încheie în termenul dispus prin procesul verbal, obligaţia prezentării la Compartimentul Impozite şi Taxe din cadrul Primăriei comunei Macea pentru completarea formularului declaraţiei de impunere, anexă la prezentul Regulament, privind numărul de persoane din familie sau cantitatea de deşeuri produsă lunar, după caz.
(4)	Operatorul va înainta Primăriei comunei Macea evidenţa beneficiarilor care în mod tacit sau expres refuză încheierea unui contract de prestări servicii de salubrizare.
Art. 14. Denunţarea unilaterală a contractelor de salubritate se face în condiţiile legii. Persoanele fizice şi juridice cărora li s-a denunţat contractul unilateral dobândesc de îndată calitatea de beneficiari şi li se aplică prevederile acestei hotărâri.
Art. 15. În cazul denunţării unilaterale a contractului în condiţiile legii operatorul este obligat să notifice Primăriei comunei Macea în vederea demarării procedurii de impunere a taxei.

Capitolul 7. Efectuarea plăţilor
Art. 16. Operatorul poate solicita plata serviciilor din fondul constituit prin colectarea taxei doar începând cu data definită în art. 10.
Art. 17. (1) Operatorul serviciului de salubritate va înainta Compartimentului Contabilitate, lunar, un decont cu beneficiarii, însoţit de un borderou cu persoanele fizice şi juridice cărora le-a fost impusă taxa specială de salubrizare şi care au beneficiat de servicii de salubrizare şi nu au contracte de prestări servicii de salubrizare încheiate cu operatorul de servicii. Decontarea se va face la tarifele aprobate de către Consiliul Local.
(2) După verificarea şi vizarea decontului operatorul va emite factura pentru sumele de încasat din taxa specială.








ROMÂNIA
JUDEŢUL ARAD
COMUNA MACEA
CONSILIUL LOCAL



DECLARAŢIE
privind taxa specială de salubritate pentru persoane fizice


Subsemnatul (a) ___________________________________________________________________________, 

	
	
	
	
	
	
	
	
	
	
	
	
	


Cod Numeric Personal        

                                                           (se înscrie CNP al capului de familie )
proprietar/chiriaş al imobilului situat în
                                                
MACEA, sat SÎNMARTIN, nr. _______declar pe proprie răspundere, cunoscând sancţiunile prevăzute de legea
penală pentru cei ce fac declaraţii mincinoase, că la adresa mai sus menţionată locuiesc ____ 1 persoane.

Totalul de ______ persoane menţionate mai sus este compus din: 

număr membri familie 
                                                                  
număr chiriaşi 
                                                                  
alte persoane 

 
Prezenta declaraţie stă la baza emiterii deciziei de impunere a taxei speciale de salubrizare.


Macea, Semnătura, 





Data ____/___/______ 








1 se va menţiona numărul de persoane care locuiesc la adresa declarată. 


ANEXA NR.4.1.3

ROMÂNIA
JUDEŢUL ARAD
COMUNA MACEA
CONSILIUL LOCAL



DECLARAŢIE RECTIFICATIVĂ *
privind taxa specială de salubritate pentru persoane fizice



NUME CONTRIBUABIL_____________________________ 

COD NUMERIC PERSONAL 

LOCALITATE _____________________________ 

NR. ______ 

	Nr. crt
	
Nr. persoane declarate

	
Nr. persoane intrate
	
Nr. persoane ieşite
	
Data la care a avut loc modificare
	
Perioada pentru care are loc modificarea

	
	
	
	
	
	



Declaraţia se face pe proprie răspundere, cunoscând sancţiunile prevăzute de legea penală pentru cei ce fac declaraţii mincinoase. 
* Declaraţia rectificativă se depune în situaţia în care apar modificări în cursul lunii privind numărul de persoane. 
Declaraţia se depune la Primăria comunei Macea.



Macea, Semnătura, 




Data ____/____/_______ 



ROMÂNIA
JUDEŢUL ARAD
COMUNA MACEA
CONSILIUL LOCAL



DECLARAŢIE
privind stabilirea taxei speciale de salubritate pentru persoane juridice


Subsemnatul(a) _____________________________________________________________, având 

	
	
	
	
	
	
	
	
	
	
	
	
	


Cod Numeric Personal        

În calitate de (împuternicit, reprezentant, administrator, etc) _________________________________,
al	, cu sediul în 	,
nr.	. bl.	, sc.	. ap.	 şi deţinătorul spaţiului situat în localitatea Macea/Sânmartin, nr.___________având CUI_____________________________

declar pe propria răspundere că unitatea noastră produce o cantitate de deşeuri de                  mc/lună.


Notă: Orice modificare a cantităţii de deşeuri produse într-o lună mă angajez să o declar în primele 5 zile a lunii următoare printr-o nouă declaraţie de impunere.
în caz de neprezentare sunt de acord ca modificarea cantităţii de deşeuri aferente taxei speciale să se facă din oficiu pe baza cantităţii comunicate de operator.
Prezenta declaraţie stă la baza emiterii deciziei de impunere a taxei speciale de salubrizare.



Macea, Semnătura, 




Data ____/___/______ 


Numele şi prenumele____________________

Calitatea	


Semnătura şi ştampila

